title: Rozhodnutie Rady (SZBP) 2018/906 z 25. júna 2018, ktorým sa predlžuje mandát osobitného zástupcu Európskej únie pre región Sahel

text:
               26.6.2018

               SK

               Úradný vestník Európskej únie

               L 161/22

         ROZHODNUTIE RADY (SZBP) 2018/906
   z 25. júna 2018,
   ktorým sa predlžuje mandát osobitného zástupcu Európskej únie pre región Sahel
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 7. decembra 2015 rozhodnutie (SZBP) 2015/2274 (1), ktorým sa pán Ángel LOSADA FERNÁNDEZ vymenúva za osobitného zástupcu Európskej únie (OZEÚ) pre región Sahel. Mandát OZEÚ má uplynúť 30. júna 2018.

               (2)

               Mandát OZEÚ by sa mal predĺžiť o ďalšie obdobie 20 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   1.   Mandát pána Ángela LOSADU FERNÁNDEZA ako OZEÚ pre región Sahel sa predlžuje do 29. februára 2020. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
   2.   Na účely mandátu OZEÚ sa vymedzuje, že región Sahel zahŕňa primárnu oblasť zamerania stratégie EÚ pre bezpečnosť a rozvoj v regióne Sahel (ďalej len „stratégia“) a jej regionálneho akčného plánu, konkrétne územie Burkiny Faso, Čadu, Mali, Mauritánie a Nigeru. Pokiaľ ide o otázky so širšími regionálnymi dôsledkami, OZEÚ podľa potreby spolupracuje s krajinami oblasti Čadského jazera a ostatnými krajinami a regionálnymi alebo medzinárodnými subjektmi mimo regiónu Sahel vrátane Maghrebu, západnej Afriky a Guinejského zálivu.
   Článok 2
   Ciele politiky
   1.   Mandát OZEÚ vychádza z cieľa politiky Únie vo vzťahu k regiónu Sahel aktívne prispievať k regionálnemu a medzinárodnému úsiliu o dosiahnutie trvalého mieru, bezpečnosti a rozvoja v regióne. Cieľom OZEÚ je okrem toho zvýšiť kvalitu, intenzitu a vplyv viacstrannej angažovanosti Únie v oblasti regiónu Sahel.
   2.   OZEÚ prispieva k rozvoju a vykonávaniu celkového úsilia Únie v regióne, najmä v politickej oblasti, bezpečnostnej oblasti a v oblasti rozvoja, a ku koordinácii všetkých príslušných nástrojov pre činnosti Únie.
   3.   Prioritou je dlhodobá stabilizácia Mali a partnerstvo so skupinou G5 Sahel v koordinácii s delegáciami Únie a ostatnými príslušnými zainteresovanými stranami vrátane členských štátov, Komisie a Európskej služby pre vonkajšiu činnosť (ESVČ).
   4.   Cieľmi politiky Únie je podpora návratu Mali a jeho ľudu na cestu mieru, zmierenia, bezpečnosti a rozvoja prostredníctvom koordinovaného a účinného využitia všetkých jej nástrojov.
   5.   Ďalej je cieľom politiky Únie aj posilnenie prepojenia medzi bezpečnosťou a rozvojom v krajinách skupiny G5 Sahel.
   Článok 3
   Mandát
   1.   V záujme dosiahnutia cieľov politiky Únie v súvislosti s regiónom Sahel sa OZEÚ udeľuje mandát:

               a)

               aktívne prispievať k vykonávaniu stratégie a jej regionálneho akčného plánu a koordinovať a ďalej rozvíjať integrovaný prístup Únie k regionálnym krízam s cieľom zlepšiť celkovú súdržnosť a efektivitu činností Únie v regióne Sahel;

               b)

               spolupracovať so všetkými príslušnými zainteresovanými stranami regiónu, vládami, regionálnymi organizáciami, najmä skupinou G5 Sahel a jej spoločnými ozbrojenými silami, v súvislosti s ktorými by sa mala okrem iného venovať pozornosť podpore dodržiavania ľudských práv a podpore nevojenských prvkov týchto síl, ako napríklad policajnej zložky, medzinárodnými organizáciami, občianskou spoločnosťou a diaspórami vrátane všetkých krajín Maghrebu a oblasti Čadského jazera na účely podpory cieľov Únie a prispievať k lepšiemu pochopeniu úlohy Únie v regióne Sahel;

               c)

               zastupovať a podporovať záujmy Únie a jej viditeľnosť na príslušných regionálnych a medzinárodných fórach vrátane účasti v Comité de Suivi Mierovej dohody z Mali a napomáhať plne koordinovanej a komplexnej činnosti Únie v regióne s využitím všetkých príslušných nástrojov vrátane rozvojovej spolupráce, ako je Sahel Alliance, činností členských štátov a podpory Únie pri riešení kríz a predchádzaní konfliktom prostredníctvom vojenskej misie Európskej únie na podporu výcviku ozbrojených síl Mali (EUTM Mali), misie Európskej únie v rámci SBOP v Mali (EUCAP Sahel Mali), misie Európskej únie v rámci SBOP v Nigeri (EUCAP Sahel Niger) a stabilizačnej činnosti podľa článku 28 zmluvy;

               d)

               udržiavať úzku spoluprácu s Organizáciou Spojených národov (OSN), najmä s osobitným zástupcom generálneho tajomníka OSN pre západnú Afriku a región Sahel, osobitným zástupcom generálneho tajomníka a vedúcim viacrozmernej integrovanej stabilizačnej misie OSN, Africkou úniou (AÚ), najmä s vysokým predstaviteľom AÚ pre Mali a región Sahel, skupinou G5 Sahel, najmä predsedníctvom G5 a jeho stálym tajomníkom, Hospodárskym spoločenstvom západoafrických štátov, Komisiou pre oblasť Čadského jazera a ďalšími poprednými národnými, regionálnymi a medzinárodnými aktérmi vrátane iných osobitných vyslancov pre región Sahel, ako aj s príslušnými orgánmi v oblasti Maghrebu a Blízkeho východu;

               e)

               pozorne sledovať regionálny a cezhraničný rozmer výziev, ktorým región čelí, vrátane terorizmu, organizovanej trestnej činnosti, pašovania zbraní, obchodovania s ľuďmi a pašeráctva, obchodovania s drogami, utečeneckých a migračných tokov a súvisiacich finančných tokov; v úzkej spolupráci s koordinátorom EÚ pre boj proti terorizmu prispievať k ďalšiemu vykonávaniu stratégie EÚ na boj proti terorizmu;

               f)

               pozorne sledovať humanitárne, politické, bezpečnostné a rozvojové dôsledky rozsiahleho prílevu utečencov a migrantov a súvisiace nezákonné finančné toky v rámci regiónu; zapojiť sa na základe žiadosti do dialógov o migrácii s relevantnými zainteresovanými skupinami a zo všeobecnejšieho hľadiska prispievať k politikám Únie týkajúcim sa migrácie a utečencov v súvislosti s týmto regiónom v súlade s politickými prioritami Únie s cieľom zvýšiť spoluprácu, a to aj pokiaľ ide o návrat a readmisiu; spolupracovať s krajinami regiónu Sahel s cieľom nadviazať na opatrenie dohodnuté na samite vo Vallette v novembri 2015 vrátane Núdzového trustového fondu EÚ pre stabilitu a riešenia základných príčin neregulárnej migrácie a vysídlených osôb v Afrike, a to aj v spojení s partnerskými rámcami;

               g)

               udržiavať pravidelné politické kontakty na vysokej úrovni s krajinami regiónu, ktoré sú dotknuté terorizmom a medzinárodnou kriminalitou a zaistiť kľúčovú úlohu Únie v rámci medzinárodného úsilia boja proti terorizmu a medzinárodnej kriminalite. To zahŕňa úsilie Únie o posilnenie podpory pre sektor bezpečnosti prostredníctvom regionalizácie misií SBOP a aktívnu podporu budovaniu regionálnych kapacít, najmä spoločných síl G5 Sahel, jej koordinácii s medzinárodnými hráčmi ako napríklad MINUSMA, a jej vzťahu s miestnym obyvateľstvom, v súlade s rezolúciami Bezpečnostnej rady OSN (BR OSN) č. 2359 (2017) a č. 2391 (2017), ako aj zabezpečenie toho, aby sa základné príčiny terorizmu a medzinárodnej trestnej činnosti v regióne Sahel zodpovedajúcim spôsobom riešili;

               h)

               podrobne sledovať politické, bezpečnostné a rozvojové dôsledky humanitárnych kríz v regióne;

               i)

               pokiaľ ide o Mali, prispievať k stabilizácii krajiny, predovšetkým k úplnému návratu do normálneho ústavného stavu a verejnej správy na celom území a dôveryhodnému národnému inkluzívnemu dialógu v celkovom rámci Mierovej dohody z Mali. Zahŕňa to aj podporu budovania inštitúcií, reformu sektora bezpečnosti v súlade s rezolúciou BR OSN č. 2364 (2017) a budovanie dlhodobého mieru a zmierenia a boj proti korupcii a beztrestnosti v Mali, ako aj napomáhanie aktívnemu a plne koordinovanému úsiliu Únie zameranému na podporu a rýchlu implementáciu Mierovej dohody z Mali;

               j)

               prispievať k vykonávaniu politiky Únie v oblasti ľudských práv v regióne v spolupráci s OZEÚ pre ľudské práva vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí na ženách a dievčatách a o boji proti všetkým formám ich diskriminácie, ako aj politiky Únie týkajúcej sa žien, mieru a bezpečnosti a podporovať inkluzívnosť a rodovú rovnosť v procese budovania štátu v súlade s rezolúciou BR OSN č. 1325 (2000) a následnými rezolúciami o ženách, mieri a bezpečnosti vrátane rezolúcie BR OSN č. 2242 (2015). Príspevok bude zahŕňať sledovanie vývoja v tejto oblasti a podávanie správ a vypracúvanie príslušných odporúčaní a udržiavanie pravidelných kontaktov s príslušnými orgánmi v Mali a v regióne, s úradom prokurátora Medzinárodného trestného súdu, s úradom Vysokého komisára pre ľudské práva a s obhajcami ľudských práv a pozorovateľmi v regióne;

               k)

               sledovať a nahlasovať dodržiavanie príslušných rezolúcií BR OSN, najmä rezolúcií BR OSN č. 2056 (2012), č. 2071 (2012), č. 2085 (2012), č. 2100 (2013), č. 2295 (2016), č. 2364 (2017), č. 2374 (2017), č. 2359 (2017) a č. 2391 (2017).

         2.   OZEÚ na účely plnenia mandátu OZEÚ okrem iného:

               a)

               podľa potreby poskytuje poradenstvo a podáva správy o formulácií pozícií Únie na regionálnych a medzinárodných fórach s cieľom proaktívne podporovať a posilňovať komplexný prístup Únie ku kríze v regióne Sahel;

               b)

               udržiava si prehľad o všetkých činnostiach Únie a úzko spolupracuje so všetkými príslušnými delegáciami Únie.

         Článok 4
   Vykonávanie mandátu
   1.   OZEÚ zodpovedá za vykonávanie mandátu pod vedením VP.
   2.   PBV je s OZEÚ v úzkom spojení a je hlavným styčným bodom OZEÚ s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté povinnosti VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. júla 2018 do 29. februára 2020 je 2 400 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na konkrétne politické a bezpečnostné otázky vyplývajúce z mandátu, vrátane pohlavia. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí členský štát, vysielajúca inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými útvarmi ESVČ alebo delegáciami Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade s mandátom OZEÚ a bezpečnostnou situáciou v danej zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a vypracuje pohotovostný a evakuačný plán;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pôsobnosti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV správy, vrátane predbežnej správy o vykonávaní mandátu na jar v roku 2019. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia s ostatnými subjektmi Únie
   1.   V rámci stratégie a jej regionálneho akčného plánu a v záujme dosiahnutia cieľov politiky Únie prispieva OZEÚ k jednote, konzistentnosti a účinnosti politickej a diplomatickej činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Podľa potreby sa usiluje o nadviazanie kontaktov s členskými štátmi.
   2.   Činnosť OZEÚ sa koordinuje s činnosťou delegácií Únie a Komisie, ako aj s činnosťou ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie v regióne.
   3.   Na mieste sa udržiavajú úzke vzťahy s príslušnými vedúcimi misií členských štátov a vedúcimi delegácií Únie. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ v úzkej koordinácii s príslušnými delegáciami Únie na miestnej úrovni politicky usmerňuje vedúcich misií EUCAP Sahel Niger a EUCAP Sahel Mali a veliteľa misie EUTM Mali. OZEÚ, veliteľ misie EUTM Mali a veliteľ civilnej operácie EUCAP Sahel Niger a EUCAP Sahel Mali sa podľa potreby vzájomne radia.
   Článok 13
   Pomoc súvisiaca s nárokmi
   OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pre Sahel a na tieto účely poskytujú administratívnu pomoc a prístup k príslušným spisom.
   Článok 14
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 31. októbra 2018 správu o pokroku a do 30. novembra 2019 komplexnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2018

            Za Radu

            predsedníčka

         F. MOGHERINI

      (1)  Rozhodnutie Rady (SZBP) 2015/2274 zo 7. decembra 2015, ktorým sa vymenúva osobitný zástupca Európskej únie pre región Sahel (Ú. v. EÚ L 322, 8.12.2015, s. 44).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Rady (SZBP) 2018/1000 zo 16. júla 2018, ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené

text:
               16.7.2018

               SK

               Úradný vestník Európskej únie

               LI 178/3

         ROZHODNUTIE RADY (SZBP) 2018/1000
   zo 16. júla 2018,
   ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady (SZBP) 2016/1693 z 20. septembra 2016 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené, a o zrušení spoločnej pozície 2002/402/SZBP (1),
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 20. septembra 2016 prijala rozhodnutie (SZBP) 2016/1693.

               (2)

               Vzhľadom na pretrvávajúcu hrozbu, ktorú predstavujú ISIL (Dá'iš) a al-Káida a osoby, skupiny, podniky a subjekty, ktoré sú s nimi spojené, by sa do zoznamu osôb, skupín, podnikov a subjektov uvedeného v prílohe k rozhodnutiu (SZBP) 2016/1693 mala doplniť jedna osoba.

               (3)

               Rozhodnutie (SZBP) 2016/1693 by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha k rozhodnutiu (SZBP) 2016/1693 sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 16. júla 2018

            Za Radu

            predsedníčka

         F. MOGHERINI

      (1)  Ú. v. EÚ L 255, 21.9.2016, s. 25.

      PRÍLOHA
      Do zoznamu uvedeného v prílohe k rozhodnutiu (SZBP) 2016/1693 sa dopĺňa táto osoba:

                     „2.

                     Rabah TAHARI (alias Abú Mus'ab); dátum narodenia: 28. augusta 1971; miesto narodenia: Oran (Alžírsko); štátna príslušnosť: Alžírsko.“


Rozhodnutie Komisie z 11/07/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8910 - Bouygues Construction S.A. / Alpiq ES / Kraftanlagen München GmbH) podľa nariadenia Rady (ES) č. 139/2004 (Iba anglické znenie je autentické)


               31.1.2018

               SK

               Úradný vestník Európskej únie

               C 35/148

         P8_TA(2016)0031
   Žiadosť o zbavenie imunity Roberta Jarosława Iwaszkiewicza
   Rozhodnutie Európskeho parlamentu z 2. februára 2016 o žiadosti o zbavenie imunity Roberta Jarosława Iwaszkiewicza (2015/2240(IMM))
   (2018/C 035/27)

      Európsky parlament,

               —

               so zreteľom na žiadosť o zbavenie imunity Roberta Jarosława Iwaszkiewicza, ktorú 13. augusta 2015 podal generálny prokurátor Poľskej republiky v súvislosti s konaním, ktoré má začať poľský hlavný inšpektor pre cestnú dopravu (ref. č. CAN-PST-SCW.7421.1158450.2014.5.A.0475), a ktorá bola oznámená na plenárnej schôdzi 9. septembra 2015,

               —

               so zreteľom na skutočnosť, že Robert Jarosław Iwaszkiewicz sa v súlade s článkom 9 ods. 5 rokovacieho poriadku vzdal svojho práva na vypočutie,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o všeobecných a priamych voľbách poslancov Európskeho parlamentu,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

               —

               so zreteľom na článok 105 ods. 2 a článok 108 Ústavy Poľskej republiky a na článok 7b ods. 1 a článok 7c ods. 1 v spojení s článkom 10b poľského zákona z 9. mája 1996 o výkone mandátu poslanca a senátora,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0016/2016),

               A.

               keďže generálny prokurátor Poľskej republiky postúpil žiadosť poľského hlavného inšpektora pre cestnú dopravu o zbavenie imunity poslanca Európskeho parlamentu zvoleného za Poľskú republiku Roberta Jarosława Iwaszkiewicza v súvislosti s priestupkom podľa článku 92a Zákonníka o menších priestupkoch z 20. mája 1971 v spojení s článkom 20 ods. 1 zákona o cestnej premávke z 20. júna 1997;

               B.

               keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného členského štátu imunitu priznanú členom parlamentu daného členského štátu;

               C.

               keďže v článku 105 ods. 2 a článku 108 Ústavy Poľskej republiky sa uvádza, že voči poslancovi alebo senátorovi nemôže byť vyvodená trestná zodpovednosť bez súhlasu Sejmu alebo Senátu;

               D.

               keďže teda prislúcha Európskemu parlamentu, aby rozhodol, či Robert Jarosław Iwaszkiewicz bude alebo nebude zbavený imunity;

               E.

               keďže Robert Jarosław Iwaszkiewicz je obvinený z nedodržania rýchlostného obmedzenia v zastavanej oblasti;

               F.

               keďže údajný priestupok nemá priamu ani zjavnú súvislosť s výkonom povinností Roberta Jarosława Iwaszkiewicza ako poslanca Európskeho parlamentu a ani nie je vo vzťahu k vyjadrenému názoru alebo hlasovaniu pri výkone jeho úloh ako poslanca Európskeho parlamentu na účely článku 8 Protokolu č. 7 o výsadách a imunitách Európskej únie;

               G.

               keďže Európsky parlament v tomto prípade nenašiel žiadny dôkaz o tom, že by išlo o fumus persecutionis, t. j. o dostatočne závažné a konkrétne podozrenie, že žiadosť bola predložená so zámerom politicky uškodiť príslušnému poslancovi;

               1.

               rozhodol zbaviť Roberta Jarosława Iwaszkiewicza imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Poľskej republiky a Robertovi Jarosławovi Iwaszkiewiczovi.

      (1)  Rozsudok Súdneho dvora z 12. mája 1964, Wagner/Fohrmann a Krier, 101/63, ECLI:EU:C:1964:28; rozsudok Súdneho dvora z 10. júla 1986, Wybot/Faure a iní, 149/85, ECLI:EU:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EU:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23.


title: Rozhodnutie Rady (SZBP) 2018/333 z 5. marca 2018, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine

text:
               6.3.2018

               SK

               Úradný vestník Európskej únie

               L 63/48

         ROZHODNUTIE RADY (SZBP) 2018/333
   z 5. marca 2018,
   ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 5. marca 2014 prijala rozhodnutie 2014/119/SZBP (1).

               (2)

               Na základe preskúmania uvedeného rozhodnutia by sa uplatňovanie reštriktívnych opatrení malo predĺžiť do 6. marca 2019, záznamy týkajúce sa dvoch osôb by sa mali vypustiť a odôvodnenia týkajúce sa troch osôb by sa mali aktualizovať.

               (3)

               Rozhodnutie 2014/119/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/119/SZBP sa mení takto:

               1.

               V článku 5 sa druhý odsek nahrádza takto:
               „Toto rozhodnutie sa uplatňuje do 6. marca 2019.“

               2.

               Príloha sa mení tak, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 5. marca 2018

            Za Radu

            predseda

         N. DIMOV

      (1)  Rozhodnutie Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 66, 6.3.2014, s. 26).

      PRÍLOHA

                  I.

                  Zo zoznamu uvedeného v prílohe k rozhodnutiu 2014/119/SZBP sa vypúšťajú záznamy o týchto osobách:

                              4.

                              Olena Leonidivna Lukash

                              10.

                              Serhii Petrovych Kliuiev

                  II.

                  Záznamy o nasledujúcich osobách uvedené v prílohe k rozhodnutiu 2014/119/SZBP sa nahrádzajú takto:

                              Meno

                              Informácie o totožnosti

                              Odôvodenie

                              Dátum zaradenia na zoznam

                              7.

                              Oleksandr Viktorovych Yanukovych (Олександр Вiкторович Янукович)

                              Narodený 10. júla 1973 v Jenakijeve (Donecká oblasť), syn bývalého prezidenta, podnikateľ

                              Osoba, proti ktorej ukrajinské orgány vedú trestné konanie za spreneveru verejných finančných prostriedkov alebo aktív a spolupáchateľstvo pri takejto sprenevere.

                              6.3.2014

                              11.

                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)

                              Narodený 17. decembra 1947 v Kaluge (Rusko), predseda vlády Ukrajiny do januára 2014

                              Osoba, proti ktorej ukrajinské orgány vedú trestné konanie za spreneveru verejných finančných prostriedkov alebo aktív a spolupáchateľstvo pri takejto sprenevere.

                              6.3.2014

                              12.

                              Serhiy Vitalyovych Kurchenko (Сергiй Вiталiйович Курченко)

                              Narodený 21. septembra 1985 v Charkove, podnikateľ

                              Osoba, proti ktorej ukrajinské orgány vedú trestné konanie za spreneveru verejných finančných prostriedkov alebo aktív a za zneužívanie právomoci s cieľom poskytnúť neoprávnenú výhodu pre seba alebo pre tretiu stranu, a tým spôsobiť škodu, pokiaľ ide o ukrajinské verejné finančné prostriedky alebo aktíva.

                              6.3.2014


title: Rozhodnutie Rady z 8. marca 2018 o vymenovaní výkonného riaditeľa Europolu

text:
               9.4.2018

               SK

               Úradný vestník Európskej únie

               C 122/1

         ROZHODNUTIE RADY
   z 8. marca 2018
   o vymenovaní výkonného riaditeľa Europolu
   (2018/C 122/01)
   RADA EURÓPSKEJ ÚNIE,
   so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho článok 54,
   konajúc ako orgán s právomocou vymenovať výkonného riaditeľa a zástupcov výkonného riaditeľa Europolu,
   keďže:

               (1)

               Funkčné obdobie súčasného výkonného riaditeľa Europolu bolo v súlade s článkom 73 ods. 1 nariadenia (EÚ) 2016/794 predĺžené do 1. mája 2018. Preto je potrebné vymenovať nového výkonného riaditeľa Europolu.

               (2)

               Rozhodnutím správnej rady Europolu z 1. mája 2017 sa stanovujú pravidlá výberu, predĺženia funkčného obdobia a odvolania výkonného riaditeľa a zástupcov výkonného riaditeľa Europolu z funkcie.

               (3)

               Uvedené pracovné miesto sa považuje za uvoľnené od 30. júla 2017, deväť mesiacov pred uplynutím funkčného obdobia súčasného výkonného riaditeľa Europolu podľa článku 3 ods. 1 písm. a) rozhodnutia správnej rady Europolu z 1. mája 2017. Oznámenie o voľnom pracovnom mieste výkonného riaditeľa Europolu bolo uverejnené v Úradnom vestníku Európskej únie23. mája 2017 (2).

               (4)

               V súlade s článkom 54 ods. 2 nariadenia (EÚ) 2016/794 zostavila výberová komisia, ktorú zriadila správna rada, užší zoznam kandidátov. Výberová komisia vypracovala 19. septembra 2017 riadne odôvodnenú správu.

               (5)

               Na základe správy výberovej komisie a v súlade s nariadením (EÚ) 2016/794 a rozhodnutím správnej rady z 1. mája 2017 vydala správna rada 3. októbra 2017 odôvodnené stanovisko k vymenovaniu výkonného riaditeľa Europolu, v ktorom navrhla Rade užší zoznam troch kandidátov vhodných na toto pracovné miesto.

               (6)

               Rada 18. decembra 2017 vybrala za budúcu výkonnú riaditeľku Europolu pani Catherine DE BOLLEOVÚ, belgickú štátnu príslušníčku, a o svojom výbere informovala príslušný výbor Európskeho parlamentu na účely článku 54 ods. 2 štvrtého pododseku nariadenia (EÚ) 2016/794.

               (7)

               Vybraná kandidátka 29. januára 2018 vystúpila pred výborom pre občianske slobody, spravodlivosť a vnútorné veci Európskeho parlamentu a uvedený výbor 1. marca 2018 vydal v súlade s článkom 54 ods. 2 štvrtým pododsekom nariadenia (EÚ) 2016/794 svoje stanovisko,

         PRIJALA TOTO ROZHODNUTIE:
   Článok 1
   Pani Catherine DE BOLLEOVÁsa týmto vymenúva za výkonnú riaditeľku Europolu na obdobie od 2. mája 2018 do 1. mája 2022 so zaradením do platovej triedy AD 15.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 8. marca 2018

            Za Radu

            predseda

         V. RADEV

      (1)  Ú. v. EÚ L 135, 24.5.2016, s. 53.

      (2)  Ú. v. EÚ C 162 A, 23.5.2017, s. 1.


title: Rozhodnutie Rady (EÚ) 2018/952 z 26. júna 2018 o pozícii, ktorá sa má v mene Európskej únie prijať v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 33 02 03 01: „Právo obchodných spoločností“) (Text s významom pre EHP)

text:
                  5.7.2018

                  SK

                  Úradný vestník Európskej únie

                  L 168/1

            ROZHODNUTIE RADY (EÚ) 2018/952
      z 26. júna 2018
      o pozícii, ktorá sa má v mene Európskej únie prijať v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 33 02 03 01: „Právo obchodných spoločností“)
      (Text s významom pre EHP)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 o spolupráci v špecifických oblastiach mimo štyroch slobôd (dalej len „Protokol 31“) k Dohode o EHP.

                  (3)

                  Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

                  (4)

                  Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Únie, ktoré sa týkajú práva obchodných spoločností.

                  (5)

                  Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2018.

                  (6)

                  Pozícia Únie v Spoločnom výbore EHP by mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 26. júna 2018

               Za Radu

               predsedníčka

            E. ZAHARIEVA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         NÁVRH
         ROZHODNUTIE SPOLOČNÉHO VÝBORU EHP č. …/2018
         z …,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Je vhodné pokračovať v spolupráci zmluvných strán Dohody o EHP tak, aby zahŕňala činnosti Únie financované zo všeobecného rozpočtu Únie, ktoré sa týkajú práva obchodných spoločností.

                     (2)

                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2018,

               PRIJAL TOTO ROZHODNUTIE:
         Článok 1
         V článku 7 ods. 13 protokolu 31 k Dohode o EHP sa slová „a 2017“ nahrádzajú slovami „2017 a 2018“.
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*1).
         Uplatňuje sa od 1. januára 2018.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci Spoločného výboru EHP

            (*1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady (EÚ) 2018/953 z 26. júna 2018 o pozícii, ktorá sa má v mene Európskej únie prijať v Spoločnom výbore EHP k zmene Protokolu 30 k Dohode o EHP o osobitných ustanoveniach o organizácii spolupráce v oblasti štatistiky (Text s významom pre EHP)

text:
                  5.7.2018

                  SK

                  Úradný vestník Európskej únie

                  L 168/4

            ROZHODNUTIE RADY (EÚ) 2018/953
      z 26. júna 2018
      o pozícii, ktorá sa má v mene Európskej únie prijať v Spoločnom výbore EHP k zmene Protokolu 30 k Dohode o EHP o osobitných ustanoveniach o organizácii spolupráce v oblasti štatistiky
      (Text s významom pre EHP)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 30 o osobitných ustanoveniach o organizácii spolupráce v oblasti štatistiky (ďalej len „protokol 30“) k Dohode o EHP.

                  (3)

                  S cieľom zabezpečiť nepretržitú spoluprácu so štátmi EZVO, ktoré sú členmi EHP, v oblasti štatistiky by sa malo nariadenie Európskeho parlamentu a Rady (EÚ) 2017/1951 (3) začleniť do protokolu 30 k Dohode o EHP.

                  (4)

                  Protokol 30 k Dohode o EHP by sa preto mal zodpovedajúcim spôsobom zmeniť.

                  (5)

                  Pozícia Únie v Spoločnom výbore EHP by preto mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má v mene Únie prijať v Spoločnom výbore EHP k navrhovanej zmene Protokolu 30 k Dohode o EHP o osobitných ustanoveniach o organizácii spolupráce v oblasti štatistiky, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 26. júna 2018

               Za Radu

               predsedníčka

            E. ZAHARIEVA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020 (Ú. v. EÚ L 284, 31.10.2017, s. 1).

         NÁVRH
         ROZHODNUTIE SPOLOČNÉHO VÝBORU EHP č. …/2018
         z …,
         ktorým sa mení Protokol 30 k Dohode o EHP o osobitných ustanoveniach o organizácii spolupráce v oblasti štatistiky
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:

                     (1)

                     Štatistický program EHP na roky 2018 až 2020 by mal vychádzať z nariadenia Európskeho parlamentu a Rady (EÚ) č. 99/2013 (1), naposledy zmeneného nariadením Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020 (2), a mal by zahŕňať tie prvky programu, ktoré sú potrebné na opis a monitorovanie všetkých relevantných hospodárskych, sociálnych a environmentálnych aspektov Európskeho hospodárskeho priestoru.

                     (2)

                     Nariadenie (EÚ) 2017/1951 by sa malo začleniť do Protokolu 30 s cieľom zabezpečiť, aby sa spolupráca predĺžila do roku 2020.

                     (3)

                     Protokol 30 k Dohode o EHP by sa preto mal zmeniť, aby sa umožnilo predĺženie tejto spolupráce od 1. januára 2018,

               PRIJAL TOTO ROZHODNUTIE:
         Článok 1
         Protokol 30 k Dohode o EHP sa mení takto:

                     1.

                     V názve článku 5 sa slovo „2017“ nahrádza slovom „2020“.

                     2.

                     V článku 5 ods. 1 sa dopĺňa táto zarážka:

                                 „—

                                    32017 R 1951: nariadenie Európskeho parlamentu a Rady (EÚ) 2017/1951 z 25. októbra 2017 (Ú. v. EÚ L 284, 31.10.2017, s. 1).“

                     3.

                     V článku 5 ods. 2 sa slová „2013-2017“ a „31. decembrom 2017“ nahrádzajú slovami „2013-2020“ a „31. decembrom 2020“.

                     4.

                     V článku 5 ods. 3 sa slová „roky 2013 až 2017“ nahrádzajú slovami „roky 2013 až 2020“.

                     5.

                     Znenie článku 5 ods. 4 sa nahrádza takto:
                     „V súlade s článkom 82 ods. 1 písm. a) dohody a s finančnými nariadeniami k uvedenej dohode prispejú štáty EZVO finančnou sumou, ktorá predstavuje 75 % sumy uvedenej v rozpočtových riadkoch 29 02 05 (Európsky štatistický program na roky 2013 až 2017) a 29 01 04 05 (Štatistická informačná politika – Výdavky na administratívne riadenie) zahrnutej do rozpočtu Európskej únie na rok 2013, a sumou, ktorá predstavuje 75 % sumy uvedenej v rozpočtových riadkoch 29 02 01 (Poskytovanie kvalitných štatistických informácií, zavádzanie nových metód tvorby európskej štatistiky a posilňovanie partnerstva v rámci Európskeho štatistického systému) a 29 01 04 01 (Podporné výdavky na Európsky štatistický program) zahrnutej do rozpočtu Európskej únie na roky 2014 až 2020.“

               Článok 2
         Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         Uplatňuje sa od 1. januára 2018.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci Spoločného výboru EHP

            (1)  Ú. v. EÚ L 39, 9.2.2013, s. 12.

            (2)  Ú. v. EÚ L 284, 31.10.2017, s. 1.

            (*1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Komisie (EÚ) 2018/993 z 11. júla 2018, ktorým sa menia rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1218 a (EÚ) 2017/1219, pokiaľ ide o dĺžku prechodného obdobia [oznámené pod číslom C(2018) 4312] (Text s významom pre EHP)

text:
               13.7.2018

               SK

               Úradný vestník Európskej únie

               L 177/14

         ROZHODNUTIE KOMISIE (EÚ) 2018/993
   z 11. júla 2018,
   ktorým sa menia rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1218 a (EÚ) 2017/1219, pokiaľ ide o dĺžku prechodného obdobia

         [oznámené pod číslom C(2018) 4312]

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:

               (1)

               Rozhodnutie Komisie 2011/382/EÚ (2) bolo nahradené rozhodnutím Komisie (EÚ) 2017/1214 (3), ktorým sa stanovujú revidované kritériá a požiadavky týkajúce sa detergentov na ručné umývanie riadu. S cieľom poskytnúť výrobcom, ktorých výrobkom bola udelená environmentálna značka EÚ pre detergenty na ručné umývanie riadu na základe kritérií stanovených v rozhodnutí 2011/382/EÚ, dostatočný čas na prispôsobenie ich výrobkov, aby boli v súlade s rozhodnutím (EÚ) 2017/1214, v uvedenom rozhodnutí sa stanovuje prechodné obdobie. Toto prechodné dvanásťmesačné obdobie uplynie 22. júna 2018.

               (2)

               Rozhodnutie Komisie 2012/720/EÚ (4) bolo nahradené rozhodnutím Komisie (EÚ) 2017/1215 (5), ktorým sa stanovujú revidované kritériá a požiadavky týkajúce sa detergentov do umývačiek riadu používaných v priemysle a vo verejných zariadeniach. S cieľom poskytnúť výrobcom, ktorých výrobkom bola udelená environmentálna značka EÚ pre detergenty do umývačiek riadu používané v priemysle a vo verejných zariadeniach na základe kritérií stanovených v rozhodnutí 2012/720/EÚ, dostatočný čas na prispôsobenie ich výrobkov, aby boli v súlade s rozhodnutím (EÚ) 2017/1215, v uvedenom rozhodnutí sa stanovuje prechodné obdobie. Toto prechodné dvanásťmesačné obdobie uplynie 22. júna 2018.

               (3)

               Rozhodnutie Komisie 2011/263/EÚ (6) bolo nahradené rozhodnutím Komisie (EÚ) 2017/1216 (7), ktorým sa stanovujú revidované kritériá a požiadavky týkajúce sa detergentov určených do umývačiek riadu. S cieľom poskytnúť výrobcom, ktorých výrobkom bola udelená environmentálna značka EÚ pre detergenty do umývačiek riadu na základe kritérií stanovených v rozhodnutí 2011/263/EÚ, dostatočný čas na prispôsobenie ich výrobkov, aby boli v súlade s rozhodnutím (EÚ) 2017/1216, v uvedenom rozhodnutí sa stanovuje prechodné obdobie. Toto prechodné dvanásťmesačné obdobie uplynie 22. júna 2018.

               (4)

               Rozhodnutie Komisie 2011/264/EÚ (8) bolo nahradené rozhodnutím Komisie (EÚ) 2017/1218 (9), ktorým sa stanovujú revidované kritériá a požiadavky týkajúce sa pracích prostriedkov. S cieľom poskytnúť výrobcom, ktorých výrobkom bola udelená environmentálna značka EÚ pre pracie prostriedky na základe kritérií stanovených v rozhodnutí 2011/264/EÚ, dostatočný čas na prispôsobenie ich výrobkov, aby boli v súlade s rozhodnutím (EÚ) 2017/1218, v uvedenom rozhodnutí sa stanovuje prechodné obdobie. Toto prechodné dvanásťmesačné obdobie uplynie 22. júna 2018.

               (5)

               Rozhodnutie Komisie 2012/721/EÚ (10) bolo nahradené rozhodnutím Komisie (EÚ) 2017/1219 (11), ktorým sa stanovujú revidované kritériá a požiadavky týkajúce sa pracích prostriedkov na použitie v priemysle a vo verejných zariadeniach. S cieľom poskytnúť výrobcom, ktorých výrobkom bola udelená environmentálna značka EÚ pre pracie prostriedky na použitie v priemysle a vo verejných zariadeniach na základe kritérií stanovených v rozhodnutí 2012/721/EÚ, dostatočný čas na prispôsobenie ich výrobkov, aby boli v súlade s rozhodnutím (EÚ) 2017/1219, v uvedenom rozhodnutí sa stanovuje prechodné obdobie. Toto prechodné dvanásťmesačné obdobie uplynie 22. júna 2018.

               (6)

               Viaceré vnútroštátne orgány udeľujúce environmentálne značky EÚ informovali Komisiu o nutnosti predĺžiť uvedené prechodné obdobia o šesť mesiacov v dôsledku veľkého objemu žiadostí o obnovenie zmlúv o udeľovaní environmentálnych značiek EÚ. Komisia uskutočnila posúdenie, ktorým sa potvrdila nutnosť predĺžiť prechodné obdobia o šesť mesiacov.

               (7)

               Rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1218 a (EÚ) 2017/1219 by sa preto mali zodpovedajúcim spôsobom zmeniť.

               (8)

               Opatrenia stanovené v tomto rozhodnutí sú v súlade so stanoviskom výboru zriadeného článkom 16 nariadenia (ES) č. 66/2010,

         PRIJALA TOTO ROZHODNUTIE:
   Článok 1
   V článku 7 rozhodnutia (EÚ) 2017/1214 sa odsek 3 nahrádza takto:

      „3.   Licencie na environmentálnu značku EÚ udelené v súlade s kritériami stanovenými v rozhodnutí 2011/382/EÚ sa môžu používať do 22. decembra 2018.“

   Článok 2
   V článku 7 rozhodnutia (EÚ) 2017/1215 sa odsek 3 nahrádza takto:

      „3.   Licencie na environmentálnu značku EÚ udelené v súlade s kritériami stanovenými v rozhodnutí 2012/720/EÚ sa môžu používať do 26. decembra 2018.“

   Článok 3
   V článku 7 rozhodnutia (EÚ) 2017/1216 sa odsek 3 nahrádza takto:

      „3.   Licencie na environmentálnu značku EÚ udelené v súlade s kritériami stanovenými v rozhodnutí 2011/263/EÚ sa môžu používať do 26. decembra 2018.“

   Článok 4
   V článku 7 rozhodnutia (EÚ) 2017/1218 sa odsek 3 nahrádza takto:

      „3.   Licencie na environmentálnu značku EÚ udelené v súlade s kritériami stanovenými v rozhodnutí 2011/264/EÚ sa môžu používať do 26. decembra 2018.“

   Článok 5
   V článku 7 rozhodnutia (EÚ) 2017/1219 sa odsek 3 nahrádza takto:

      „3.   Licencie na environmentálnu značku EÚ udelené v súlade s kritériami stanovenými v rozhodnutí 2012/721/EÚ sa môžu používať do 26. decembra 2018.“

   Článok 6
   Toto rozhodnutie je určené členským štátom.

      V Bruseli 11. júla 2018.

            Za Komisiu

         Karmenu VELLA

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2011/382/EÚ z 24. júna 2011, ktorým sa ustanovujú ekologické kritériá na udelenie environmentálnej značky EÚ detergentom na ručné umývanie riadu (Ú. v. EÚ L 169, 29.6.2011, s. 40).

      (3)  Rozhodnutie Komisie (EÚ) 2017/1214 z 23. júna 2017, ktorým sa stanovujú kritériá udeľovania environmentálnej značky EÚ detergentom na ručné umývanie riadu (Ú. v. EÚ L 180, 12.7.2017, s. 1).

      (4)  Rozhodnutie Komisie 2012/720/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ detergentom do automatických umývačiek riadu používaným v priemysle a vo verejných zariadeniach (Ú. v. EÚ L 326, 24.11.2012, s. 25).

      (5)  Rozhodnutie Komisie (EÚ) 2017/1215 z 23. júna 2017, ktorým sa stanovujú kritériá udeľovania environmentálnej značky EÚ detergentom do umývačiek riadu používaným v priemysle a vo verejných zariadeniach (Ú. v. EÚ L 180, 12.7.2017, s. 16).

      (6)  Rozhodnutie Komisie 2011/263/EÚ z 28. apríla 2011 o ustanovení ekologických kritérií na udeľovanie environmentálnej značky EÚ detergentom určeným do umývačiek riadu (Ú. v. EÚ L 111, 30.4.2011, s. 22).

      (7)  Rozhodnutie Komisie (EÚ) 2017/1216 z 23. júna 2017, ktorým sa stanovujú kritériá udeľovania environmentálnej značky EÚ detergentom určeným do umývačiek riadu (Ú. v. EÚ L 180, 12.7.2017, s. 31).

      (8)  Rozhodnutie Komisie 2011/264/EÚ z 28. apríla 2011 o ustanovení ekologických kritérií na udeľovanie environmentálnej značky EÚ pracím prostriedkom (Ú. v. EÚ L 111, 30.4.2011, s. 34).

      (9)  Rozhodnutie Komisie (EÚ) 2017/1218 z 23. júna 2017, ktorým sa stanovujú kritériá udeľovania environmentálnej značky EÚ pracím prostriedkom (Ú. v. EÚ L 180, 12.7.2017, s. 63).

      (10)  Rozhodnutie Komisie 2012/721/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ pracím prostriedkom na použitie v priemysle a vo verejných zariadeniach (Ú. v. EÚ L 326, 24.11.2012, s. 38).

      (11)  Rozhodnutie Komisie (EÚ) 2017/1219 z 23. júna 2017, ktorým sa stanovujú kritériá udeľovania environmentálnej značky EÚ pracím prostriedkom na použitie v priemysle a vo verejných zariadeniach (Ú. v. EÚ L 180, 12.7.2017, s. 79).


title: Rozhodnutie Politického a bezpečnostného výboru (SZBP) 2018/1004 z 3. júla 2018, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2018)

text:
               17.7.2018

               SK

               Úradný vestník Európskej únie

               L 180/22

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/1004
   z 3. júla 2018,
   ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (PHM EÚ v Rafahu) vrátane rozhodnutia o vymenovaní vedúceho misie.

               (2)

               PBV 8. decembra 2017 prijal rozhodnutie (SZBP) 2017/2430 (2), ktorým bol pán Günther FREISLEBEN vymenovaný za vedúceho misie EU BAM Rafah na obdobie od 4. decembra 2017 do 30. júna 2018.

               (3)

               Rada 29. júna 2018 prijala rozhodnutie (SZBP) 2018/943 (3), ktorým sa predlžuje mandát misie EU BAM Rafah na obdobie od 1. júla 2018 do 30. júna 2019.

               (4)

               Vysoký predstaviteľ Únie pre zahraničné veci a bezpečnostnú politiku navrhol, aby sa mandát pána Günthera FREISLEBENA ako vedúceho misie EU BAM Rafah predĺžil na obdobie od 1. júla 2018 do 30. júna 2019.

               (5)

               Toto rozhodnutie by sa malo uplatňovať od 1. júla 2018,

         PRIJAL TOTO ROZHODNUTIE:
   Článok 1
   Mandát pána Günthera FREISLEBENA ako vedúceho misie EU BAM Rafah sa týmto predlžuje na obdobie od 1. júla 2018 do 30. júna 2019.
   Článok 2
   Toto rozhodnutie nadobúda účinnosť dňom jeho prijatia. Uplatňuje sa od 1. júla 2018.

      V Bruseli 3. júla 2018

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 327, 14.12.2005, s. 28.

      (2)  Rozhodnutie Politického a bezpečnostného výboru (SZBP) 2017/2430 z 8. decembra 2017 o vymenovaní vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2017) (Ú. v. EÚ L 344, 23.12.2017, s. 9).

      (3)  Rozhodnutie Rady (SZBP) 2018/943 z 29. júna 2018, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 166, 3.7.2018, s. 19).


title: Rozhodnutie Politického a bezpečnostného výboru (SZBP) 2018/1005 z 3. júla 2018 o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2018)

text:
               17.7.2018

               SK

               Úradný vestník Európskej únie

               L 180/23

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/1005
   z 3. júla 2018
   o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (1), a najmä na jeho článok 9 ods. 1,
   keďže:

               (1)

               Podľa článku 9 ods. 1 rozhodnutia 2013/354/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.

               (2)

               PBV 28. septembra 2017 prijal rozhodnutie EUPOL COPPS/1/2017 (2), ktorým bol pán Kauko AALTOMAA vymenovaný za vedúceho misie EUPOL COPPS na obdobie od 1. októbra 2017 do 30. júna 2018.

               (3)

               Rada 29. júna 2018 prijala rozhodnutie (SZBP) 2018/942 (3), ktorým sa mandát misie EUPOL COPPS predlžuje na obdobie od 1. júla 2018 do 30. júna 2019.

               (4)

               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Kauka AALTOMAU ako vedúceho misie EUPOL COPPS na obdobie od 1. júla 2018 do 30. júna 2019.

               (5)

               Toto rozhodnutie by sa malo uplatňovať od 1. júla 2018,

         PRIJAL TOTO ROZHODNUTIE:
   Článok 1
   Mandát pána Kauka AALTOMAU ako vedúceho misie EUPOL COPPS sa týmto predlžuje na obdobie od 1. júla 2018 do 30. júna 2019.
   Článok 2
   Toto rozhodnutie nadobúda účinnosť dňom jeho prijatia. Uplatňuje sa od 1. júla 2018.

      V Bruseli 3. júla 2018

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 185, 4.7.2013, s. 12.

      (2)  Rozhodnutie Politického a bezpečnostného výboru (SZBP) 2017/1802 z 28. septembra 2017 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017) (Ú. v. EÚ L 259, 7.10.2017, s. 20).

      (3)  Rozhodnutie Rady (SZBP) 2018/942 z 29. júna 2018, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 166, 3.7.2018, s. 17).


Rozhodnutie Komisie z 06/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8976 - Hisense Group Co.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 02/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8666 - Joint Stock Company United Chemical Company Uralchem / Public Joint Stock Company Uralkali) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 09/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9004 - S.L.04 / Ambienta SGR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 23/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8879 - JERA Co., Inc. / EDF Trading Limited / LNG Optimisation) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Politického a bezpečnostného výboru (SZBP) 2018/1219 z 23. augusta 2018 o vymenovaní veliteľa ozbrojených síl EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) a o zrušení rozhodnutia (SZBP) 2017/2432 (EUNAVFOR MED/1/2018)

text:
                  7.9.2018

                  SK

                  Úradný vestník Európskej únie

                  L 226/5

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/1219
         z 23. augusta 2018
         o vymenovaní veliteľa ozbrojených síl EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) a o zrušení rozhodnutia (SZBP) 2017/2432 (EUNAVFOR MED/1/2018)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (1), a najmä na jeho článok 6,
         keďže:

                     (1)

                     Podľa článku 6 ods. 1 rozhodnutia (SZBP) 2015/778 Rada poverila Politický a bezpečnostný výbor (PBV) prijímaním rozhodnutí o vymenovaní veliteľa ozbrojených síl EÚ pre operáciu EUNAVFOR MED SOPHIA (ďalej len „veliteľ ozbrojených síl EÚ“).

                     (2)

                     PBV prijal 13. decembra 2017 rozhodnutie (SZBP) 2017/2432 (2), ktorým bol kontraadmirál (LH) Alberto MAFFEIS vymenovaný za veliteľa ozbrojených síl EÚ.

                     (3)

                     Veliteľ operácie EÚ odporučil, aby bol za nového veliteľa ozbrojených síl EÚ od 13. septembra 2018 vymenovaný kontraadmirál (LH) Stefano TURCHETTO ako nástupca kontraadmirála (LH) Alberta MAFFEISA.

                     (4)

                     Vojenský výbor EÚ 16. júla 2018 uvedené odporúčanie podporil.

                     (5)

                     Rozhodnutie o vymenovaní kontraadmirála (LH) Stefana TURCHETTA by sa malo prijať a rozhodnutie (SZBP) 2017/2432 by sa preto malo zrušiť.

                     (6)

                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

               PRIJAL TOTO ROZHODNUTIE:

            Článok 1
            Kontraadmirál (LH) Stefano TURCHETTO sa týmto od 13. septembra 2018 vymenúva za veliteľa ozbrojených síl EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA).

            Článok 2
            Rozhodnutie (SZBP) 2017/2432 sa týmto zrušuje.

            Článok 3
            Toto rozhodnutie nadobúda účinnosť 13. septembra 2018.

            V Bruseli 23. augusta 2018

                  Za Politický a bezpečnostný výbor

                  predseda

               W. STEVENS

            (1)  Ú. v. EÚ L 122, 19.5.2015, s. 31.

            (2)  Rozhodnutie Politického a bezpečnostného výboru (SZBP) 2017/2432 z 13. decembra 2017 o vymenovaní veliteľa ozbrojených síl EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) a o zrušení rozhodnutia (SZBP) 2017/1534 (EUNAVFOR MED/3/2017) (Ú. v. EÚ L 344, 23.12.2017, s. 20).


title: Rozhodnutie Komisie zo 6. septembra 2018 o vymenovaní stáleho nezávislého predsedu na vysokej úrovni a podpredsedu výboru uvedeného v článku 143 nariadenia Európskeho parlamentu a Rady (EÚ, Euratom) 2018/1046 (nariadenie o rozpočtových pravidlách) na zostávajúce obdobie ich súčasného mandátu

text:
                  7.9.2018

                  SK

                  Úradný vestník Európskej únie

                  C 315/3

         ROZHODNUTIE KOMISIE
         zo 6. septembra 2018
         o vymenovaní stáleho nezávislého predsedu na vysokej úrovni a podpredsedu výboru uvedeného v článku 143 nariadenia Európskeho parlamentu a Rady (EÚ, Euratom) 2018/1046 (nariadenie o rozpočtových pravidlách) na zostávajúce obdobie ich súčasného mandátu
         (2018/C 315/04)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 143 ods. 3,
         keďže:

                     (1)

                     Výbor je základným kameňom systému včasného odhaľovania rizika a vylúčenia (EDES, ďalej len „výbor EDES“). Tento medziinštitucionálny výbor, ktorý bol zriadený v roku 2016, má v prvom rade (alebo inter alia) za úlohu vydávať na žiadosť povoľujúcich úradníkov všetkých inštitúcií a orgánov odporúčania týkajúce sa ukladania správnych sankcií (vylúčenie z udeľovania finančných prostriedkov Únie a/alebo uloženie finančných sankcií) nespoľahlivým hospodárskym subjektom.

                     (2)

                     Po verejnej výzve na vyjadrenie záujmu a po tom, ako panel zložený z troch generálnych riaditeľov Komisie vybral, sa kolégium 5. júla 2016 [PV (2016) 2176] rozhodlo vymenovať za predsedu výboru EDES pána Christiana PENNERU, bývalého vedúceho právneho servisu a generálneho riaditeľa právnej služby Európskeho parlamentu, a za podpredsedníčku pani Mariu Isabel ROFES i PUJOLOVÚ, bývalú sudkyňu Súdu pre verejnú službu Európskej únie, pričom obaja boli vymenovaní na obdobie piatich rokov, ktoré sa skončí 4. júla 2021.

                     (3)

                     Kolégium 20. júna 2018 takisto rozhodlo vymenovať pána PENNERU za predsedu a pani ROFES i PUJOLOVÚ za podpredsedníčku špecializovanej komisie pre finančné nezrovnalosti, ktorá bola zriadená v rámci Komisie a je uvedená v článku 73 ods. 6 zrušeného nariadenia Európskeho parlamentu a Rady (EÚ, Euratom) č. 966/2012 (2), a to na obdobie dvoch rokov. Špecializovaná komisia pre finančné nezrovnalosti, ktorá bola zriadená v rámci Komisie, zohráva poradnú úlohu pri určovaní existencie a dôsledkov finančných nezrovnalostí, ktorých sa dopustili zamestnanci. Aj v iných inštitúciách Únie boli zriadené špecializované komisie pre finančné nezrovnalosti.

                     (4)

                     Nové nariadenie o rozpočtových pravidlách, ktoré nadobudlo účinnosť 2. augusta 2018, zrušuje všetky špecializované komisie pre finančné nezrovnalosti a prenáša ich právomoci na výbor EDES. Tento prenos právomocí špecializovanej komisie pre finančné nezrovnalosti na výbor EDES sa však na implementáciu administratívnych rozpočtových prostriedkov bude uplatňovať až od 1. januára 2019.

                     (5)

                     Je potrebné zabezpečiť, aby vymenovanie a mandát predsedu, pokiaľ ide o riešenie finančných nezrovnalostí zo strany zamestnancov, spĺňali v plnej miere požiadavky nariadenia o rozpočtových pravidlách, pokiaľ ide o jeho nezávislosť, a podmienky stanovené pre obdobie trvania jeho mandátu a výberové konanie. Toto by sa malo vzťahovať aj na podpredsedníčku.

                     (6)

                     Aby sa rešpektovala nezávislosť predsedu a podpredsedníčky výboru EDES a integrita ich päťročného mandátu, mali by byť pán Christian PENNERA a pani Maria Isabel ROFES i PUJOLOVÁ vymenovaní na zostávajúce obdobie ich funkčného mandátu tiež za predsedu a podpredsedníčku zlúčeného výboru. Je to potrebné aj vzhľadom na neobnoviteľný charakter mandátu predsedu výboru EDES. V tejto súvislosti je dôležité zdôrazniť, že postup na vymenovanie pána PENNERU za predsedu a pani ROFES i PUJOLOVEJ za podpredsedníčku výboru EDES uskutočnený v roku 2016 spĺňa všetky požiadavky nového nariadenia o rozpočtových pravidlách na vymenovanie predsedu a podpredsedu zlúčeného výboru.

                     (7)

                     S cieľom zabezpečiť transparentnosť a náležité informovanie hospodárskych subjektov, ako aj zamestnancov inštitúcií, orgánov, európskych úradov a agentúr Únie, by sa tieto vymenovania mali uverejňovať a oznamovať iným inštitúciám Únie, orgánom Únie, európskym úradom a agentúram,

               ROZHODLA TAKTO:

            Článok 1
            Vymenovania
            Pán Christian PENNERA je vymenovaný za predsedu a pani Maria Isabel ROFES i PUJOLOVÁ je vymenovaná za podpredsedníčku výboru uvedeného v článku 143 nariadenia o rozpočtových pravidlách na zostávajúcu časť ich päťročného mandátu, ako rozhodlo kolégium 5. júla 2016 [PV (2016) 2176].

            Článok 2
            Zmluvy o vykonávaní funkcie osobitných poradcov
            Ako sa stanovuje v článku 143 ods. 3 nariadenia o rozpočtových pravidlách, pán Christian PENNERA a pani Maria Isabel ROFES i PUJOLOVÁ sú v súlade s pravidlami týkajúcimi sa osobitných poradcov uvedenými v dokumente K(2007) 6655 z 19. decembra 2007, zmenenom rozhodnutím Komisie C(2014) 541 zo 6. februára 2014, z administratívneho hľadiska zaradení ako osobitní poradcovia Komisára OETTINGERA.

                        1.

                        S cieľom rešpektovať nezávislosť pána PENNERU a pani ROFES i PUJOLOVEJ a dĺžku trvania ich mandátu sa ich zmluvy o vykonávaní funkcie osobitných poradcov budú obnovovať až do konca ich mandátu. Zmluva s pánom PENNEROM zahŕňa 70 pracovných dní a 35 dní na služobné cesty a zmluva s pani ROFES i PUJOLOVOU zahŕňa 60 pracovných dní a 35 dní na služobné cesty. Počet pracovných dní sa môže zmeniť administratívnymi a rozpočtovými rozhodnutiami. Pán PENNERA a pani ROFES i PUJOLOVÁ dostanú za každý odpracovaný deň odmenu vypočítanú na základe základného platu úradníka Európskej únie v platovej triede AD 16, platovom stupni 1.

                        2.

                        Platnosť zmluvy s pánom PENNEROM ako predsedom a zmluvy s pani ROFES i PUJOLOVOU ako podpredsedníčkou špecializovanej komisie pre finančné nezrovnalosti, ktorá bola zriadená v rámci Komisie a je uvedená v článku 73 ods. 6 zrušeného nariadenia (EÚ, Euratom) č. 966/2012, sa skončí 31. decembra 2018.

                        3.

                        Komisár OETTINGER je v prípade riadne odôvodnených potrieb a s výhradou disponibility dostatočných finančných prostriedkov oprávnený zmeniť osobitné zmluvy o vykonávaní funkcie osobitných poradcov.

                        4.

                        Generálny riaditeľ GR pre ľudské zdroje je oprávnený vykonať toto rozhodnutie podpísaním zmlúv v mene orgánu zodpovedného za uzatváranie pracovných zmlúv.

            Článok 3
            Uverejnenie a oznámenie
            Generálne riaditeľstvo pre ľudské zdroje je poverené uverejniť tieto vymenovania v Úradnom vestníku Európskej únie – sérii C a oznámiť ich ostatným inštitúciám, orgánom Únie, európskym úradom a agentúram.

            V Bruseli 6. septembra 2018

                  Za Komisiu

               Günter OETTINGER

                  člen Komisie

            (1)  Ú. v. EÚ L 193, 30.7.2018, s. 1.

            (2)  Nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).


title: Rozhodnutie Komisie (EÚ) 2018/1304 z 19. septembra 2018 o navrhovanej iniciatíve občanov s názvom „Eat ORIGINal! Unmask your food“ [oznámené pod číslom C(2018) 6054]

text:
                  28.9.2018

                  SK

                  Úradný vestník Európskej únie

                  L 244/107

         ROZHODNUTIE KOMISIE (EÚ) 2018/1304
         z 19. septembra 2018
         o navrhovanej iniciatíve občanov s názvom „Eat ORIGINal! Unmask your food“

               [oznámené pod číslom C(2018) 6054]

         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „Eat ORIGINal! Unmask your food“ sa vzťahuje na túto výzvu: „Vyzývame Európsku komisiu, aby zaviedla povinné vyhlásenie o pôvode pre všetky potravinové výrobky s cieľom predchádzať podvodom, chrániť verejné zdravie a zaručovať právo spotrebiteľov na informácie.“

                     (2)

                     Ciele navrhovanej iniciatívy občanov sa vzťahujú na tieto body: „1. Povinne uvádzať označenie krajiny pôvodu pre všetky spracované a nespracované potraviny v obehu v EÚ bez výnimky pre registrované ochranné známky a zemepisné označenia. 2. Pokiaľ ide o spracované potraviny, označenie pôvodu sa musí stať povinným pre primárne zložky, ak sa odlišujú od pôvodu konečného výrobku. 3. Zlepšiť jednotnosť štítkov vrátane harmonizovaných informácií o výrobe a spracovateľských metódach s cieľom zabezpečiť transparentnosť v celom potravinovom reťazci.“

                     (3)

                     Zmluva o Európskej únii (ZEÚ) podporuje občianstvo Únie a ďalej prehlbuje demokratické fungovanie Únie okrem iného tým, že sa v nej stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Právny akt Únie sa môže na účely vykonávania zmlúv prijať na aproximáciu zákonov, iných právnych predpisov a správnych opatrení v členských štátoch, ktoré majú za cieľ vytváranie a fungovanie vnútorného trhu na základe článku 114 Zmluvy o fungovaní Európskej únie (ZFEÚ).

                     (6)

                     Navrhovaná iniciatíva občanov preto z uvedených dôvodov zjavne nie je mimo rámca právomocí Komisie predložiť návrhy právnych aktov Únie na účely vykonávania zmlúv.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie, ako sa stanovuje v článku 2 ZEÚ.

                     (8)

                     Navrhovaná iniciatíva občanov s názvom „Eat ORIGINal! Unmask your food“ by sa preto mala zaregistrovať,

               PRIJALA TOTO ROZHODNUTIE:

            Článok 1
            Navrhovaná iniciatíva občanov s názvom „Eat ORIGINal! Unmask your food“ je týmto zaregistrovaná.

            Článok 2
            Toto rozhodnutie nadobúda účinnosť 2. októbra 2018.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „Eat ORIGINal! Unmask your food“, ktorú zastupuje pán Roberto Moncalvo a pani Christiane Foulier Lambert, ktorí sú kontaktnými osobami.

            V Bruseli 19. septembra 2018

                  Za Komisiu

               Frans TIMMERMANS

                  prvý podpredseda

            (1)  Ú. v. EÚ L 65, 11.3.2011, s. 1.